Onsdag blev to mænd løsladt i sagen om misbrug af en 10-årig pige. I dag bliver det så afgjort i Retten i Hjørring, om de to sidste mænd, den 78-årige oldefar og den 46-årige fætter til børnenes far, fortsat skal være varetægtsfængslet. De nægter sig begge skyldige. Den 78-årige er sigtet for yderligere to forhold om seksuelle overgreb af sine to børnebørn. De to sigtelser går på, at den 78-årige skulle have haft samleje med sit nu 12-årige barnebarn og anden kønslig omgang med sit nu 9-årige barnebarn. Hændelserne skulle have fundet sted i 2007. Han har betalt 8000 kroner i erstatning til den 12-årige i en civilsag i 2007 om netop disse overgreb, men dengang blev der ikke rejst en straffesag. (Opdateret)

Opsummering:
Det bliver i dag besluttet, om de to mænd fra sagen om misbrug af en 10-årig pige fra Brønderslev, fortsat skal sidde varetægtsfængslet. Den ene af dem, pigens papoldefar, bliver sigtet for to yderligere forhold.